**Hrvatska banka za obnovu i razvitak**, Strossmayerov trg 9, 10000 Zagreb, OIB: 26702280390, u ime i za račun Republike Hrvatske **(u daljnjem tekstu: Osiguratelj)**

i

**\_\_\_\_\_\_\_\_\_\_**, \_\_\_\_\_\_\_\_\_\_, OIB: \_\_\_\_\_\_\_\_\_\_ **(u daljnjem tekstu: Osiguranik 1)**

i

**Hrvatska banka za obnovu i razvitak**, Strossmayerov trg 9, 10000 Zagreb, OIB: 26702280390 **(u daljnjem tekstu: Osiguranik 2)**

(Osiguranik 1 i Osiguranik 2 u daljnjem tekstu skupno: Osiguranici, a pod pojmom Osiguranik će se smatrati i Osiguranik 1 i Osiguranik 2)

zaključili su u Zagrebu dana \_\_. \_\_. \_\_\_\_. ovaj

**UGOVOR O REGRESNOJ NAPLATI**

**OPK-LIKV-02/24**

**BR. \_\_\_\_\_\_\_** *(ispunjava HBOR)*

(dalje: Ugovor)

# Članak 1.

1. Strane suglasno utvrđuju da je Sporazumom o osiguranju portfelja kredita za likvidnost izvoznika S-OPK-LIKV-\_\_/\_\_\_\_ od \_\_. \_\_. \_\_\_\_. *i njegovim dodacima br. \_\_\_ od \_\_. \_\_. \_\_\_\_.* (dalje: Sporazum o osiguranju portfelja Osiguranika 1) i Sporazumom o osiguranju portfelja kredita za likvidnost izvoznika S-OPK-LIKV-\_\_/\_\_\_\_ od \_\_. \_\_. \_\_\_\_. i njegovim dodacima br. \_\_\_ od \_\_. \_\_. \_\_\_\_. (dalje: Sporazum o osiguranju portfelja Osiguranika 2 ), Osiguratelj osigurao tražbine Osiguranika prema \_\_\_\_\_\_\_\_\_\_ <*ime i prezime/tvrtka, sjedište/adresa prebivališta, OIB>* (dalje: Izvoznik), koje su nastale na temelju \_\_\_\_\_\_\_\_\_\_ *<napisati pravnu osnovu tražbine primjerice: Ugovora o kreditu od \_\_. \_\_. \_\_\_\_. (datum)>(dalje: MPR Kredit).*
2. Svi pojmovi navedeni velikim početnim slovima u ovom Ugovoru imaju istovjetno značenje kao i u Sporazumu o osiguranju portfelja Osiguranika 1 i Sporazumu o osiguranju portfelja Osiguranika 2, osim ako je ovim Ugovorom izričito drugačije određeno.

# Članak 2.

1. Strane suglasno utvrđuju da je Osiguranik 1 podnio Osiguratelju Odštetni zahtjev br. \_\_\_\_\_\_\_\_\_\_ dana \_\_. \_\_. \_\_\_\_., na temelju tražbine iz MPR Kredita, i to dospjele nenaplaćene tražbine u ukupnom iznosu od \_\_\_\_\_\_\_\_\_\_ EUR, od čega se iznos od \_\_\_\_\_\_\_\_\_ EUR odnosi na glavnicu kredita.
2. Strane suglasno utvrđuju da je Odštetni zahtjev prihvaćen od strane Osiguratelja, te da Odšteta ukupno iznosi \_\_\_\_\_\_\_\_\_\_ EUR, od čega se na svakog od Osiguranika odnosi \_\_\_\_\_\_\_\_\_\_ EUR i to na tražbine po osnovi glavnice kredita.
3. Osiguratelj je dužan svakom Osiguraniku isplatiti Odštetu u iznosu \_\_\_\_\_\_\_\_\_\_ EUR prema podacima koje će Osiguranici dostaviti naknadno (broj računa, model, poziv na broj, opis plaćanja), u valuti određenoj MPR Kreditom ili po zahtjevu Osiguranika u protuvrijednosti u eurima obračunato po prodajnom tečaju Osiguratelja na dan isplate.

**Članak 3.**

1. Do dana zaključenja ovog Ugovora, Osiguraniku 1 su nastali Troškovi prisilne naplate u iznosu od \_\_\_\_\_\_\_\_\_\_ EUR, a Osiguraniku 2 u iznosu od \_\_\_\_\_\_\_\_\_ EUR.
2. Osiguratelj se obvezuje svakom Osiguraniku naknaditi \_\_\_\_\_\_\_\_\_\_ <*u skladu s ugovorenom Stopom pokrića*>% troškova iz stavka 1. ovog članka i to Osiguraniku 1 u iznosu od \_\_\_\_\_\_\_\_\_\_ EUR i Osiguraniku 2 u iznosu od \_\_\_\_\_\_\_\_\_ EUR.
3. Osiguratelj se obvezuje naknaditi Osiguraniku razmjerni dio Troškova prisilne naplate u skladu sa Stopom pokrića, pod uvjetom da je Osiguranik za Troškove prisilne naplate pribavio prethodnu ili naknadnu pisanu suglasnost Osiguratelja, u roku od 15 kalendarskih dana od zaprimanja zahtjeva Osiguranika za naknadu troškova.
4. Osiguratelj se obvezuje naknaditi Osiguraniku 100% Troškova prisilne naplate, ako se ispune uvjeti iz članka 5. stavka 1. podstavka 12. Dodatka \_\_\_ Sporazuma o osiguranju portfelja Osiguranika 2 i članka \_\_\_ stavka \_\_\_ Dodatka \_\_\_ Sporazuma o osiguranju portfelja Osiguranika 1, u roku od 15 kalendarskih dana od zaprimanja zahtjeva Osiguranika za naknadu troškova.
5. Radi izbjegavanja svake dvojbe, u Troškove prisilne naplate ulaze i troškovi koji proizlaze iz postupaka u kojima je Osiguranik pasivna strana (tuženik, ovršenik, itd.), a koji su povezani s tražbinama nastalim na temelju MPR Kredita i Sporazuma o osiguranju portfelja Osiguranika 1 i Sporazuma o osiguranju portfelja Osiguranika 2.

# Članak 4.

1. Strane suglasno utvrđuju da trenutkom isplate Odštete Osiguraniku 1, na Osiguratelja prelaze sve tražbine Osiguranika 1 iz MPR Kredita zajedno sa sporednim pravima (uključujući instrumente osiguranja u mjeri u kojoj je to moguće) i to do visine ukupno isplaćene Odštete Osiguraniku 1, uvećano za zakonsku zateznu kamatu koja pripada Osiguratelju, a koja teče od dana isplate do dana podmirenja tražbine Osiguratelja.
2. Strane suglasno utvrđuju da trenutkom isplate Troškova prisilne naplate Osiguraniku 1, na Osiguratelja prelaze tražbine Osiguranika 1 iz MPR Kredita zajedno sa sporednim pravima (uključujući instrumente osiguranja u mjeri u kojoj je to moguće) i to do visine ukupno isplaćenih Troškova prisilne naplate Osiguraniku 1, uvećano za zakonsku zateznu kamatu koja pripada Osiguratelju, a koja teče od dana isplate do dana podmirenja Troškova prisilne naplate.
3. Strane suglasno utvrđuju da trenutkom isplate Odštete Osiguraniku 2, na Osiguratelja prelaze sve tražbine Osiguranika 2 iz MPR Kredita zajedno sa sporednim pravima (uključujući instrumente osiguranja u mjeri u kojoj je to moguće) i to do visine ukupno isplaćene Odštete Osiguraniku 2, uvećano za zakonsku zateznu kamatu koja pripada Osiguratelju, a koja teče od dana isplate do dana podmirenja tražbine Osiguratelja.
4. Strane suglasno utvrđuju da trenutkom isplate Troškova prisilne naplate Osiguraniku 2, na Osiguratelja prelaze tražbine Osiguranika 2 iz MPR Kredita zajedno sa sporednim pravima (uključujući instrumente osiguranja u mjeri u kojoj je to moguće) i to do visine ukupno isplaćenih Troškova prisilne naplate Osiguraniku 2, uvećano za zakonsku zateznu kamatu koja pripada Osiguratelju, a koja teče od dana isplate do dana podmirenja Troškova prisilne naplate.

**Članak 5.**

1. Ovim Ugovorom, Osiguratelj ustupa radi ispunjenja Osiguraniku 1 tražbine iz članka 4. stavka 1. i 2. ovog Ugovora sve uvećano za pripadajuću zakonsku zateznu kamatu, uključujući instrumente osiguranja koji su ugovorom o MPR Kreditu ugovoreni u korist Osiguranika 1, te ga time ovlašćuje da poduzme sve potrebne radnje u cilju naplate, što uključuje posebice, ali ne isključivo, pokretanje odgovarajućih izvansudskih i sudskih postupaka radi namirenja navedenih tražbina, a što Osiguranik 1 potpisom ovog Ugovora prihvaća.
2. Ovim Ugovorom, Osiguratelj ustupa radi ispunjenja Osiguraniku 2 tražbinu iz članka 4. stavka 3. i 4. ovog Ugovora sve uvećano za pripadajuću zakonsku zateznu kamatu, uključujući instrumente osiguranja koji su ugovorom o MPR Kreditu ugovoreni u korist Osiguranika 2, te ga time ovlašćuje i obvezuje da odmah ustupi radi ispunjenja Osiguraniku 1 tražbine iz članka 4. stavka 3. i 4. ovog Ugovora.
3. Ovim Ugovorom, a nakon prelaska tražbina na Osiguranika 2 kako je to predviđeno u prethodnom stavku ovog članka, Osiguranik 2 ustupa radi ispunjenja Osiguraniku 1 tražbine iz članka 4. stavka 3. i 4. ovog Ugovora, te ga time ovlašćuje i obvezuje da poduzme sve potrebne radnje u cilju naplate predmetnih tražbina, što uključuje posebice, ali ne isključivo, pokretanje odgovarajućih izvansudskih i sudskih postupaka radi namirenja tražbina, a što Osiguranik 1 potpisom ovog Ugovora prihvaća.
4. Strane suglasno utvrđuju da ustupom radi ispunjenja iz stavaka 1. i 2. ovog članka između njih ne nastaje niti je prije toga postojao vjerovničko-dužnički odnos te utvrđuju da tražbine iz članka 4. ovog Ugovora ostaju u imovini Osiguratelja do njihovog potpunog namirenja.
5. S obzirom na pravnu prirodu ustupa radi ispunjenja te suglasna utvrđenja Strana iz prethodnog stavka ovog članka, Strane suglasno utvrđuju da će u svrhu vođenja postupka prisilne naplate tražbina iz članka 4. ovog Ugovora bilo pred sudom, javnim bilježnikom ili drugim nadležnim tijelom ili poduzimanja bilo kakvih drugih radnji radi naplate iste, kao i u svrhu sudjelovanja u stečajnim i predstečajnim postupcima nad bilo kojim od dužnika iz MPR Kredita, izvadak iz poslovnih knjiga Osiguranika ili Osiguratelja biti valjan dokaz o visini i dospijeću predmetnih tražbina.
6. U slučaju da će u svrhu naplate tražbina iz članka 4. ovog Ugovora biti potrebna dostava bilo koje isprave i/ili podataka nadležnom tijelu, Osiguranik 1 se obvezuje o navedenom, bez odgode, pisanim putem izvijestiti Osiguratelja i Osiguranika 2. Strane se obvezuju bez odgode ishoditi/sastaviti/potpisati sve potrebne isprave te po potrebi poduzeti sve radnje i zaključiti pravne poslove potrebne u svrhu naplate navedenih tražbina.

**Članak 6.**

1. Osiguranik 1 se obvezuje:
2. poduzimati sve radnje potrebne za naplatu tražbina iz članka 4. ovog Ugovora u skladu s člancima 12. i 13. Općih uvjeta i člancima 5. i 6. \_\_\_ Dodatka \_\_\_ Sporazuma o osiguranju portfelja Osiguranika 1 i Dodatka \_\_\_ Sporazuma o osiguranju portfelja Osiguranika 2,
3. pri naplati tražbina iz članka 4. ovog Ugovora postupati sukladno propisima, svojim internim aktima, pravilima i procedurama te MPR Kredita, kako i inače postupa s kreditima za likvidnost, odobrenim korisnicima kredita iste ili slične rizične kategorije te da MPR Kredit neće dovoditi u nepovoljniji položaj u odnosu na ostale plasmane Izvoznika,
4. dostavljati Osiguratelju Izvješće o regresnoj naplati najkasnije do kraja 1. Kalendarskog tromjesečja tekuće godine o svim radnjama poduzetim u prethodnoj godini,
5. snositi u svoje ime i za svoj račun te za račun Osiguranika 2 \_\_\_\_\_\_\_\_\_\_ *<u skladu s ugovorenim udjelom Osiguranika u Šteti koji predstavlja razliku između 100% i Stope pokrića navedene u Obavijesti o uključivanju>*% Troškova prisilne naplate, u slučaju iz članka 3. stavka 3. ovog Ugovora,
6. proslijediti Osiguratelju, jednom unutar svakog Kalendarskog tromjesečja, \_\_\_\_\_\_\_\_\_\_ *<u skladu s ugovorenom Stopom pokrića>*% svih plaćanja koja Osiguranik 1 primi po osnovi MPR Kredita i Sporazuma o osiguranju portfelja Osiguranika 1 i Sporazuma o osiguranju portfelja Osiguranika 2 do visine tražbina iz članka 4. ovog Ugovora, sve uvećano za zakonske zatezne kamate koje pripadaju Osiguratelju. U slučaju da Osiguratelj primi plaćanja po osnovi MPR Kredita i Sporazuma o osiguranju portfelja Osiguranika 1 i Sporazuma o osiguranju portfelja Osiguranika 2, Osiguratelj će \_\_\_\_\_\_\_% (100%-Stopa pokrića) takvih plaćanja proslijediti Osiguranicima, u valuti u kojoj ih je Osiguratelj naplatio ili ako to nije moguće, u eurskoj protuvrijednosti po prodajnom tečaju Osiguratelja na dan plaćanja,
7. po sklapanju ovog Ugovora i izvršenoj isplati Odšteta u korist Osiguranika, pisano obavijestiti Izvoznika i ostale dužnike po MPR Kreditu, kao i tijelo ili sud pred kojim se vodi bilo kakav postupak u vezi tražbine iz MPR Kredita, o ustupu radi ispunjenja tražbina iz članka 4. ovog Ugovora.
8. Strane su suglasne da su i Osiguratelj i Osiguranik ovlašteni Izvozniku, kao i tijelu ili sudu pred kojim se vodi bilo kakav postupak u vezi tražbine iz MPR Kredita, dostaviti primjerak ovog Ugovora, Sporazuma o osiguranju portfelja Osiguranika 1 i Sporazuma o osiguranju portfelja Osiguranika 2 kao i primjerak Općih uvjeta, kao dokaz o izvršenom ustupu radi ispunjenja tražbina iz članka 4. ovog Ugovora s Osiguratelja na Osiguranika.
9. Osiguranik 1 neće biti odgovoran za nemogućnost naplate tražbina iz članka 4. ovog Ugovora ako u sudskom, javnobilježničkom ili drugom postupku bude pravomoćno utvrđeno da Osiguranik 1, osim skrivljenim postupanjem, nije ovlašten voditi postupak i naplaćivati tražbine na temelju ustupa izvršenog u skladu s člankom 5. ovog Ugovora. U tom slučaju Strane će postupiti u skladu s člankom 7. ovog Ugovora.

# Članak 7.

1. Strane suglasno utvrđuju da je Osiguratelj ovlašten u svakom trenutku jednostranom pisanom izjavom upućenom Osiguraniku 1 od Osiguranika 1 preuzeti natrag nenamireni dio tražbina iz članka 4. i 5. ovog Ugovora, sve uvećano za pripadajuću zakonsku zateznu kamatu, te obavijestiti Osiguranika 1 da će od tada Osiguratelj samostalno voditi sve potrebne radnje i sve postupke naplate.
2. Osiguranik 1 je obvezan, bez odgode, poduzeti sve dopuštene pravne radnje (primjerice prijenos djeljivih instrumenata osiguranja, po potrebi zaključenje ugovora o ustupu kojim Osiguranik 1 nazad ustupa Osigurateljeve tražbine i dr.) kako bi se na Osiguratelja prenijela sva prava iz MPR Kredita, koja se mogu prenijeti, razmjerno iznosu nenamirenog dijela tražbina iz članka 4. i 5. ovog Ugovora, sve uvećano za pripadajuću zakonsku zateznu kamatu. Trošak radnji poduzetih s tim u svezi snosi Osiguratelj.
3. Strane suglasno utvrđuju da je Osiguratelj ovlašten u svakom trenutku jednostranom pisanom izjavom upućenom Osiguraniku 2 od Osiguranika 2 preuzeti natrag nenamireni dio tražbina iz članka 4. i 5. ovog Ugovora, sve uvećano za pripadajuću zakonsku zateznu kamatu, te obavijestiti Osiguranika 2 da će od tada Osiguratelj samostalno voditi sve potrebne radnje i sve postupke naplate.
4. Osiguranik 2 je obvezan, bez odgode, poduzeti sve dopuštene pravne radnje (primjerice prijenos djeljivih instrumenata osiguranja, po potrebi zaključenje ugovora o ustupu kojim Osiguranik 2 nazad ustupa Osigurateljeve tražbine i dr.) kako bi se na Osiguratelja prenijela sva prava iz MPR Kredita, koja se mogu prenijeti, razmjerno iznosu nenamirenog dijela tražbina iz članka 4. i 5. ovog Ugovora, sve uvećano za pripadajuću zakonsku zateznu kamatu. Trošak radnji poduzetih s tim u svezi snosi Osiguratelj.
5. U svrhu ispunjenja obveza iz stavaka 3. i 4. ovog članka prema Osiguratelju, Osiguranik 2 ima pravo jednostranom pisanom izjavom upućenom Osiguraniku 1, od Osiguranika 1 preuzeti natrag nenamireni dio tražbina iz članka 4. i 5. ovog Ugovora.

**Članak 8.**

Strane suglasno utvrđuju da se na odnos Strana iz ovog Ugovora prvenstveno primjenjuju odredbe ovog Ugovora, a tek podredno, ako taj odnos nije reguliran odredbama ovog Ugovora, se primjenjuju odredbe Sporazuma o osiguranju portfelja Osiguranika 1 i Sporazuma o osiguranju portfelja Osiguranika 2 te se Strane obvezuju ispunjavati sve svoje obveze i prava predviđena istima. U slučaju da je neki odnos drugačije reguliran odredbama ovog Ugovora i Sporazuma o osiguranju portfelja Osiguranika 1 i Sporazuma o osiguranju portfelja Osiguranika 2, primarno se za taj odnos primjenjuju odredbe ovog Ugovora.

**Članak 9.**

Ako bi se naknadno utvrdila ništetnost, pobojnost ili neprovedivost neke od odredbi ovog Ugovora, Ugovor u preostalom dijelu ostaje na snazi, a Strane se obvezuju ništetnu, pobojnu ili neprovedivu odredbu zamijeniti valjanom koja će u najvećoj mjeri omogućiti ostvarivanje cilja koji se želio postići ništetnom, pobojnom ili neprovedivom odredbom.

# Članak 10.

1. Strane suglasno utvrđuju da se na ovaj Ugovor kao i na Sporazum o osiguranju portfelja Osiguranika 1 i Sporazum o osiguranju portfelja Osiguranika 2 u cjelini primjenjuje pozitivno pravo Republike Hrvatske.
2. Strane su suglasne da će eventualne nesporazume i/ili sporove proizašle iz ovog Ugovora primarno nastojati riješiti pregovorima. U slučaju da pregovori ne uspiju, Strane mogu sporove nastojati riješiti izvansudskim putem, a u suprotnom ugovaraju nadležnost suda u Zagrebu.

**Članak 11.**

1. Osiguratelj će o svom trošku kod javnog bilježnika ovjeriti potpis svojih ovlaštenih osoba na ovom Ugovoru.
2. Ovaj Ugovor sastavljen je u dva istovjetna primjerka sa snagom izvornika, od kojih je jedan za potrebe javnog bilježnika, a drugi za Osiguratelja. Istovremeno s ovjerom potpisa, Osiguranik će, o svom trošku, ishoditi i \_\_\_\_\_ primjerka ovjerene preslike ovog Ugovora.
3. Strane su ovaj Ugovor u cijelosti pročitale i razumjele te ga u znak prihvaćanja potpisuju po svojim ovlaštenim zastupnicima.

|  |  |  |  |  |
| --- | --- | --- | --- | --- |
| Za Osiguratelja: |  |  | Za Osiguranika 1: |  |
|  |  |  |  |  |
| <funkcija> | <funkcija> |  | <funkcija> | <funkcija> |
|  |  |  |  |  |
|  |  |  |  |  |
|  |  |  |  |  |
| <ime i prezime> | <ime i prezime> |  | <ime i prezime> | <ime i prezime> |
|  |  |  |  |  |
|  |  |  |  |  |
| Za Osiguranika 2: |  |  |  |  |
|  |  |  |  |  |
| <funkcija> | <funkcija> |  |  |  |
|  |  |  |  |  |
|  |  |  |  |  |
|  |  |  |  |  |
| <ime i prezime> | <ime i prezime> |  |  |  |